Èfèk-èfèk umpan balik saka prabawa méga lagi dadi obyèk panelitèn wektu iki. Yèn dideleng saka ngisor, méga uatawa awan bakal mantulaké radiasi infra abang balik menyang bumi, saéngga bakal ngundhakaké èfèk pamanasan. Suwaliké yèn dideleng saka ndhuwur, awan kasebut bakal mantulaké sinar srengéngé lan radiasi infra abang menyang angkasa, saéngga ningkataké èfèk prosès dadi adhem. Apa èfèk netto-né pamanasan utawa saya adhem gumantung marang sawetara detail-detail tinamtu kaya tipe lan dhuwuré awan kasebut. Detail-detail iki angèl direpresentasèkaké jroning modhèl iklim, antara liya amarga awan cilik banget yèn dibandhingaké karo let antara wates-wates komputasional jroning modhèl iklim (watara 125 nganti 500 km kanggo modhèl sing digunakaké jroning Laporan Pandhangan IPCC ka Papat). Senadyan mangkono, umpan balik awan dumunung ana ing peringkat loro yèn dibandhingaké karo umpan balik uwap banyu lan dianggae positif (nambah pamanasan) jroning kabèh modhèl sing digunakaké jroning Laporan Pandhangan IPCC ka Papat.[4]